[{"text_idx": "#000003", "text": "La au\u0306toro skribas en la mallonga antau\u0306parolo: \u201eEl la sekvaj rakontoj du aperis en mia antau\u0306a libro \u201eTrans la Fabeloceano\u201d . Mi kredas, ke ilia pli g\u0302usta loko estas en tiu c\u0302i libro.... La humoro de tiuj rakontoj \u2013 kelkfoje veraj, kelkfoje fantaziaj \u2013 estas varia: bonhumora, malgaja, satira au\u0306 tragedia. Ankau\u0306 la vivo estas tia.\u201d"}, {"text_idx": "#000004", "text": "La postparolon skribis karmemora Vilmos Benczik, en la g\u0302enro de la recenzo io tia estas montopinto.Mi devas longe citi el tio:"}, {"text_idx": "#000005", "text": "\u201eLa Liberig\u0302o de la jug\u0302isto \u2013 g\u0302enerale oni konsideras , ke g\u0302i estas unu el la plej bonaj noveloj, iam verkitaj en Esperanto. Tiu c\u0302i novelo .... komencig\u0302as grize: mezag\u0302a jug\u0302isto ekiras al la tribunalo, lasante hejme grumblantan edzinon. Dumvoje li ekhavas la ideon ne iri al la teda laboro, sed fari ion alian. Li iras al la stacidomo, de tie telefonas al kolego, petante lin pro anstatau\u0306o, kaj ac\u0302etas fervojbileton al konata banloko. En la trajno sekvas konatig\u0302o kun juna virino , poste komuna promenado tra la banloko g\u0302is la pluvo pelas ilin en momente ne log\u0302atan vilaon, kaj ili ludas, petolas sinforgese. La viro jam deziras fermi s\u0302in inter siajn brakojn kaj meti la kronon al sia \u201egranda aventuro\u201d, sed la hazardo intervenas kaj lia deziro ne plenumig\u0302as."}, {"text_idx": "#000006", "text": "Same okazas ankau\u0306 al Karlo, protagonisto de la novelo La granda aventuro. G\u0302i \u2013 la aventuro \u2013 ne plenumig\u0302as kvankam li havas s\u0302anceton por g\u0302i, sed li ne ekiras post la strangan virinon, kiu per sia suspektinda konduto ekincitis lian fantazion. Io malhelpas lin; tial por li , kiel por la jug\u0302isto , restas la teda vivmuelilo.\u201d"}, {"text_idx": "#000007", "text": "Benczik konstatas: \u201eLa c\u0302efaj trajtoj de lia verkista mondrigardo: indulga, prudenta humanismo kaj forta etikismo. ...Multaj kritikistoj konsideras lian stilon la plej valora kontribuo de lia verkaro al la Esperanta literaturo....La koncizeco de lia stilo estis hardita jam komence de la verkista kariero per ega poezitraduka fortostrec\u0302o, g\u0302is natureco per sennombraj, zorge preparitaj prelegoj. Tiu duflanka trejnado ne c\u0302esis g\u0302is la fino de lia vivo ,, kaj lia seniterrompa redaktora aktivado ankau\u0306 devigis lin koncepti multegajn esperantlingvajn frazojn."}, {"text_idx": "#000008", "text": "Dum c\u0302e iuj esperantistaj verkistoj la vivoverko, destinita al la eterneco, praktike egalas kun la sumo de la frazoj iam skribitaj au\u0306 diritaj en Esperanto, c\u0302e Szila\u0301gyi la verkaro reprezentas nur ties onon: li konstante uzis la lingvon por c\u0302iaj celoj, kio multe fortigis la naturecon de lia stilo. La verkoj de Szila\u0301gyi apartenas al la plej temprezista parto de nia kulturo\u201d."}, {"text_idx": "#000009", "text": "\u201e...la dek-sepjara gracia knabino el la apuda log\u0302ejo. S\u0302i mirinde ekfloris dum la pasinta duonjaro.S\u0302i iomete \u201ekatumis\u201d kun li, dufoje ili rigardis filmon kune,sed poste ekonomiaj malfacilaj\u0302oj kaj io alia interrompis la bone ekirintan romanon. De kelkaj semajnoj s\u0302i rigardas arogante preter li, kiam s\u0302i vagabondas sur mallarg\u0302aj stratetoj de la antikva kvartalo kun tiu rug\u0302vanga, pomadita minesciaskiu. Estus agrable lin facile, superece nokau\u0306ti, malfermi la pordon de eleganta Hispano-au\u0306to, alporti s\u0302in c\u0302i tien ( vi vidas, kiel eleganta virc\u0302ambro farig\u0302is el la malnova banc\u0302ambro ) kaj postuli de s\u0302i la kompletigon de la komencita, sed interrompita ludo. S\u0302iaj friponetaj vangoj nun estas purpure rug\u0302aj, c\u0302u vi vidas la junan vivsopiran figuron, c\u0302u vi au\u0306das la sensincitan ridon. Sed nun mi ludos kun vi, museto \u2013li pensas.\u201d"}, {"text_idx": "#000010", "text": "\u201eSed Karlo havas ian kriplan ribelemon en sia interno. Pri la grado de tiu ribelemo oni ankorau\u0306 nenion povas diri, c\u0302ar la plej granda parto de tio estas kas\u0302ita ec al li mem kaj konkretig\u0302as nur en song\u0302oj kaj en la mistera kaprico , distreco kaj misagoj, en kies labirinto ec\u0302 profesoro Freud malfacile povus trovi elirvojon, almenau\u0306 Karlo kredas tion.\u201d"}, {"text_idx": "#000013", "text": "Az Eszperanto\u0301 Vila\u0301gszo\u0308vetse\u0301g u\u0308zenete az Ero\u030bszakmentesse\u0301gvila\u0301gnapja\u0301n"}, {"text_idx": "#000017", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]